laion/Wikipedia-Exotic huggingface dataset:
মনিস ডাঁগি

মনিস ডাঁগি (নেপালি: मनिस डॉगी, ইংরেজি: Manish Dangi; জন্ম: ১৭ সেপ্টেম্বর ২০০১) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মছিন্দ্র এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন। ২০১৭ সালে, দক্ষিণ কোরীয় ফুটবল ক্লাব সিনহাং মিডল স্কুলের যুব পর্যায়ের হয়ে খেলার মাধ্যমে মনিস ফুটবল জগতে প্রবেশ করেছেন এবং পরবর্তীকালে ডংডুশান, ডংডুশান সিনহাং এবং পোশান সিটিজেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, নেপালি ক্লাব বিরাটনগর সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বিরাটনগর সিটির হয়ে মাত্র এক মৌসুম অতিবাহিত করার পর ২০২১–২২ মৌসুমে তিনি নেপালি ক্লাব মছিন্দ্রে যোগদান করেছেন। মনিস ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১১ ম্যাচে ২টি গোল করেছেন। মনিস ডাঁগি ২০০১ সালের ১৭ই সেপ্টেম্বর তারিখে নেপালের কাঠমান্ডুতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০২১ সালের ২৯শে মে তারিখে, ১৯ বছর, ৮ মাস ও ১২ দিন বয়সে, ডান পায়ে ফুটবল খেলায় পারদর্শী মনিস ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ইরাক ২–৬ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই নেপালের জার্সি গায়ে প্রথম গোলটি করেছেন; ম্যাচের ২৯তম মিনিটে অঞ্জন বিষ্টের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২৩ অক্টোবর ২০২১ পর্যন্ত হালনাগাদকৃত। "Iraq - Nepal, May 29, 2021 - International Friendlies - Match sheet"। Transfermarkt (ইংরেজি ভাষায়)। ২৯ মে ২০২১। সংগ্রহের তারিখ ২০ সেপ্টেম্বর ২০২১।  Strack-Zimmermann, Benjamin (২৯ মে ২০২১)। "Iraq vs. Nepal (6:2)"। National Football Teams। সংগ্রহের তারিখ ২০ সেপ্টেম্বর ২০২১।  "Iraq - Nepal 6:2 (Friendlies 2021, May)"। worldfootball.net। ২৭ নভেম্বর ২০২০। সংগ্রহের তারিখ ২০ সেপ্টেম্বর ২০২১।  সকারওয়েতে মনিস ডাঁগি (ইংরেজি) ট্রান্সফারমার্কেটে মনিস ডাঁগি (ইংরেজি) ওয়ার্ল্ডফুটবল.নেটে মনিস ডাঁগি (ইংরেজি) ইএসপিএন এফসিতে মনিস ডাঁগি (ইংরেজি) ন্যাশনাল-ফুটবল-টিমস.কমে মনিস ডাঁগি (ইংরেজি)
লামা আবু-অদেহ

লামা আবু-অদেহ ( আরবি: لمى أبو عودة , জন্ম ১৯৬২) একজন ফিলিস্তিনি-আমেরিকান অধ্যাপক এবং লেখক যিনি জর্জটাউন বিশ্ববিদ্যালয়ের আইন কেন্দ্রে শিক্ষকতা করেন। তিনি ইসলামী আইন, নারীবাদ এবং পারিবারিক আইন নিয়ে অনেক লিখেছেন। আবু-অদেহ ১৯৬২ সালে জর্ডানের রাজধানি আম্মানে জন্মগ্রহণ করেন। তিনি জর্ডানের হাউস অব পার্লামেন্টের সাবেক সিনেটর এবং রাষ্ট্রদূত আদনান আবু-অদেহের মেয়ে। তিনি জর্ডান বিশ্ববিদ্যালয়ের, থেকে এলএলবি, ব্রিস্টল বিশ্ববিদ্যালয়ের, ইংল্যান্ড, থেকে এলএলএম, নিউইয়র্ক বিশ্ববিদ্যালয়ে, ইংল্যান্ড থেকে এমএ এবং হার্ভার্ড বিশ্ববিদ্যালয় থেকে থেকে এসজেডি ডিগ্রী লাভ করেন। তিনি স্ট্যানফোর্ড ল স্কুলে শিক্ষকতা করেন। যেখানে তিনি ফৌজদারি আইন, তুলনামূলক পারিবারিক আইন, ইসলামী আইন বিষয়ে পাঠদান করেন এবং "জাতি, প্রতিযোগিতা এবং ধর্ম" শীর্ষক একটি সেমিনারে বক্তব্য দেন। অধ্যাপক আবু-অদেহ ছিলেন হার্ভার্ড ল স্কুলে স্নাতক প্রোগ্রামের লেখক, প্রশিক্ষক এবং বিশেষ একাডেমিক প্রকল্প, ইসলামিক আইন শিক্ষা প্রোগ্রামের সমন্বয়কারী। বিশ্বব্যাংকের মধ্যপ্রাচ্য/উত্তর আফ্রিকা বিভাগে আইনি পরামর্শদাতা হিসেবে কাজ করেন। জাতিসংঘ, দক্ষিণ আফ্রিকার নির্বাচন পর্যবেক্ষক হিসেবে অধ্যাপক আবু-অদেহ দক্ষিণ আফ্রিকায় প্রথম গণতান্ত্রিক নির্বাচনের সময়কালে ভোটার শিক্ষা, দলীয় পর্যবেক্ষণ এবং নির্বাচনী তত্ত্বাবধানে অংশগ্রহণ করেন। অধ্যাপক আবু-অদেহ নারীবাদ ও ইসলাম বিষয়ে প্রবন্ধ লিখেছেন। আবু-অদেহ ইসরায়েল-ফিলিস্তিন দ্বন্দ্বের বিষয়েও লিখেছেন এবং দ্বিপাক্ষিকতা ও এক-রাষ্ট্রীয় সমাধানের প্রতি সমর্থন জানিয়েছেন। আরব বিশ্বে তার কৃতিত্ব বিশেষভাবে মূল্যায়ন করা হয়। তিনি অনেক বিষয়ে লিখেছেন তন্মধ্যে- আইন এবং অর্থনৈতিক উন্নয়ন আইন ও লিঙ্গ সাংবিধানিক আইন আইন এবং বিপ্লব : এখানে বলা হয়েছে মিশরীয় বিপ্লব খুবই বৈধ বলে প্রমাণিত হচ্ছে। এর অর্থ এই নয় যে বিপ্লবের দাবিকে বৈধতা দেওয়া হয়েছে, অথবা মিশরের আইনকে বিপ্লব করা হয়নি, বরং ২০১১ সালের ফেব্রুয়ারিতে মোবারককে ক্ষমতাচ্যুত করার পর যে শক্তিগুলো সামনে এসেছে তারা আইনকে বিশেষাধিকার হিসেবে বেছে নিয়েছে যার মাধ্যমে নিজেদের সাথে দর কষাকষি করা হয়। স্বীকৃতির রাজনীতি (মিস) : আমেরিকান একাডেমিতে ইসলামী আইন শিক্ষাবিজ্ঞান : এখানে তিনি ইসলামী আইন প্রশিক্ষকদের দ্বারা নির্ধারিত কোর্স উপকরণের উপস্থিতি (ইসলামী আইন) ও অনুপস্থিতি (আইনি প্রতিস্থাপন) এর সংমিশ্রণ এবং ইসলামী বিশ্বে ইসলামী আইন পণ্ডিতদের মাঝে তুলনাবাদীদের ভুসিকা, একটি আদর্শিক প্রকল্পের সাথে বিশ্বাসঘাতকতা করে। তিনি এটিকে একটি অন্তর্নিহিত টেলিওলজিকাল ধারণার সাথে চিহ্নিতকারী হিসাবে বর্ণনা করেন। ইত্যাদি। "Archived copy"। ২০০৯-০৬-২৯ তারিখে মূল থেকে আর্কাইভ করা। সংগ্রহের তারিখ ২০০৯-০৭-১২।  "Lama Abu-Odeh"। Gender Justice Initiative (ইংরেজি ভাষায়)। সংগ্রহের তারিখ ২০২১-০৯-২০।  "Lama Abu-Odeh" (ইংরেজি ভাষায়)। সংগ্রহের তারিখ ২০২১-০৯-২০।  جدلية, Jadaliyya-। "Lama Abu Odeh"। Jadaliyya - جدلية (ইংরেজি ভাষায়)। সংগ্রহের তারিখ ২০২১-০৯-২০।
পূর্ণেন্দুকুমার বসু

পূর্ণেন্দুকুমার বসু (১৬ জুলাই, ১৯১৬ — ১০ নভেম্বর, ১৯৯৩) বিংশ শতাব্দীর একজন বাঙালি রাশিবিজ্ঞানী তথা পরিসংখ্যানবিদ। যে কয়জন তরুণ গবেষক অধ্যাপক প্রশান্তচন্দ্র মহলানবীশের নেতৃত্বে দেশে রাশিবিজ্ঞানের ভিত্তিভূমি প্রতিষ্ঠায় উদ্যমী ছিলেন তিনি তাদের অন্যতম। পূর্ণেন্দুকুমার বসুর জন্ম ১৯১৬ খ্রিস্টাব্দের ১৬ই জুলাই বৃটিশ ভারতের অধুনা পশ্চিমবঙ্গের দক্ষিণ চব্বিশ পরগনা জেলার সোনারপুরে। পিতা চারুচন্দ্র বসু। আশৈশব পূর্ণেন্দু খেলাধূলার সাথে যুক্ত ছিলেন। বাড়িতে ও পাড়ায় খেলাধূলায় মেতে থাকতেন। পড়াশোনা কলকাতার বালিগঞ্জ জগবন্ধু ইনস্টিটিউশনে। ১৯৩২ খ্রিস্টাব্দে এখান থেকে ম্যাট্রিক পাশ করেন। ১৯৩৯ খ্রিস্টাব্দে কলকাতা বিশ্ববিদ্যালয় থেকে ফলিত গণিতে এমএসসি পাশের পরসে বৎসরেই ইন্ডিয়ান স্ট্যাটিস্টিক্যাল ইনস্টিটিউটে গবেষণার কাজে নিযুক্ত হন। দেশে বিভিন্ন শিল্পে উৎপন্ন দ্রব্যের গুণগত মান নিয়ন্ত্রণ ও সুনিশ্চিত করার লক্ষ্যে রাশিভিত্তিক এক প্রথা প্রবর্তন করা হয় ইন্ডিয়ান স্ট্যান্ডার্ড ইনস্টিটিউশনের মাধ্যমে যেটি পরবর্তীতে ১৯৮৬ খ্রিস্টাব্দে ব্যুরো অফ ইন্ডিয়ান স্ট্যান্ডার্ড পরিচিত হয়। পূর্ণেন্দুকুমার বসু শুরু থেকেই আমৃত্যু সেই সংস্থার চেয়ারম্যান ছিলেন। ১৯৬৮ খ্রিস্টাব্দ হতে ১৯৭৬ খ্রিস্টাব্দ পর্যন্ত তিনি কলকাতা বিশ্ববিদ্যালয়ের অ্যাকাডেমিক বিষয়ের সহ-উপাচার্য ছিলেন। তাঁর সময়ে বিশ্ববিদ্যালয়ে কম্পিউটার সেন্টার স্থাপন করাহয়। এদিকে বিজ্ঞানকে জনপ্রিয় করার প্রচেষ্টায় তিনি ইন্ডিয়ান সায়েন্স নিউজ অ্যাসোসিয়েশনের সাথে সভাপতি হিসাবে যুক্ত ছিলেন। পূর্ণেন্দুকুমার বসু ইংল্যান্ডের রয়াল স্টাটিস্টিক্যাল সোসাইটি এবং ইনস্টিটিউট অফ কোয়ালিটি অ্যাসুয়ারান্সের ফেলো ও বহু আন্তর্জাতিক সম্মেলনের সভাপতি ছিলেন। অধ্যাপক প্রশান্তচন্দ্র মহলানবীশের প্রিয় ছাত্র ও জন্মলগ্নে থেকে ইন্ডিয়ান স্ট্যাটিস্টিক্যাল ইনস্টিটিউটে তাঁর সহযোগী শুভেন্দুশেখর বসু ছিলেন পূর্ণেন্দুর অগ্রজ। বাল্যকাল থেকেই খেলাধূলার জগতে নিবিড় যোগ থাকার কারণে ১৯৩২-৩৩ খ্রিস্টাব্দে তিনি মোহনবাগান ক্লাবের সদস্য হন। পড়াশোনার জন্য খেলা ছাড়লেও ক্রীড়াজগতের সাথে যোগাযোগ কখনো ছিন্ন হয়নি। তিনি ক্লাবের সহ সভাপতি ও একসময় কোষাধ্যক্ষ ছিলেন। পূর্ণেন্দুকুমার বসু ১৯৯৩ খ্রিস্টাব্দের ১০ই নভেম্বর প্রয়াত হন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২২২, আইএসবিএন ৯৭৮-৮১-৭৯৫৫-২৯২-৬
জয় জয়ন্তী

জয় জয়ন্তী হল একটি জনপ্রিয় বাংলা চলচ্চিত্র যা পরিচালনা করেন সুনীল বসু মল্লিক। এই চলচ্চিত্রটি ১৯৭১ সালে এম.কে.জি. প্রোডাকশনস প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন মানবেন্দ্র মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, অনুভা গুপ্ত, তরুণ কুমার। জয়ন্তী বোস তার পরিবারের ইচ্ছার বিরুদ্ধে রায় ভিলায় একজন গভর্নেসের চাকরি নেন। তাকে পাঁচ কুখ্যাত দুষ্টু বাচ্চাদের দেখাশোনা করতে হবে, সঞ্জয় রায়ের ভাইপো এবং ভাইঝি, একজন ধনী ও অহংকারী মানুষ। শিশুরা এর আগে সফলভাবে বারোজন গভর্নেসকে তাড়িয়ে দিয়েছে। যাইহোক, জয়ন্তী তাদের স্নেহ লাভ করে যখন সে তাদের কাকার ক্রোধ থেকে রক্ষা করে। পরে যখন একটি ভুল বোঝাবুঝির কারণে জয়ন্তী বাড়ি ছেড়ে চলে যায়, তখন বাচ্চা এবং সঞ্জয় দুজনেই অনুতপ্ত হয় এবং তাকে ফিরিয়ে আনার সিদ্ধান্ত নেয়। অপর্ণা সেন উত্তম কুমার অনুভা গুপ্ত বীরেন চ্যাটার্জী চন্দ্রাবতী দেবী গীতা দে ললিতা চ্যাটার্জী মঞ্জু ব্যানার্জী মনি শ্রীমণি তরুণ কুমার সকল গানের সুরকার মানবেন্দ্র মুখোপাধ্যায়। "Jay Jayanti Bengali DVD"।  "Jay Jayanti on Moviebuff.com"। Moviebuff.com। সংগ্রহের তারিখ ২০২১-০৯-২০।  "Jay Jayanti"। TVGuide.com (ইংরেজি ভাষায়)। সংগ্রহের তারিখ ২০২১-০৯-২০।  "Jay Jayanti (1971) - Review, Star Cast, News, Photos"। Cinestaan। ২০২১-০৯-২০ তারিখে মূল থেকে আর্কাইভ করা। সংগ্রহের তারিখ ২০২১-০৯-২০।  "'Jay Jayanti' - Aparna Sen's 7 most memorable Tollywood performances"। The Times of India। সংগ্রহের তারিখ ২০২১-০৯-২০।  "সংরক্ষণাগারভুক্ত অনুলিপি"। ২০ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২১।
হাসবা বিল

হাসবা বিল ( উর্দু : حسبا قانون ; জবাবদিহিতা বিল ) ছিল আফগানিস্তান সীমান্তে অবস্থিত পাকিস্তানের উত্তর-পশ্চিম সীমান্ত প্রদেশের প্রাদেশিক পরিষদের সদস্যদের প্রস্তাবিত আইন । সেই সময় প্রদেশে ক্ষমতায় থাকা রাজনৈতিক দল ছিল মুত্তাহিদা মজলিস-ই-আমাল (এমএমএ), যা ছয়টি ধর্মীয় দলের একটি জোট ছিল যা ইসলামিক ন্যায়বিচার (শরিয়ত) ব্যবস্থাকে সমর্থন করে। ২০০৩ সালে হাসবা বিল (শরিয়া বাস্তবায়ন বিল) একই বিধানসভা দ্বারা অনুমোদিত হয়; যা প্রদেশে শরিয়ত বাধ্যতামূলক করে। হাসবা বিলে শরিয়ত (হিশবাহ) বাস্তবায়নের জন্য সরকারী স্বীকৃতি চাওয়া হয়; সে অনুযায়ী বিলের নাম হাসবা। হাসবা বিলটি পাকিস্তানের সুপ্রিম কোর্ট অবরুদ্ধ করেছিল। প্রধান বিচারপতি ইফতিখার মুহাম্মদ চৌধুরী এটিকে অসাংবিধানিক বলে ঘোষণা করেন। তাহসীন উল্লাহ খান, প্রস্তাবিত হাসবা বিল এক নজরে
শাস্তিদানমূলক অস্ত্র

একটি শাস্তিদানমূলক অস্ত্র শাস্তির একটি যন্ত্র, যার দ্বারা নির্যাতন ও জনসমক্ষে অপদস্থ করার একটি ধরন হিসাবে ব্যবহার করা হত। এই যন্ত্রটি মহিলাদের উপর ব্যাপকভাবে ব্যবহৃত হয়েছিল এবং এটি ভুক্তভোগীকে সম্পূর্ণ কথা বলা থেকে বিরত রাখার জন্য কাজ করেছিল। এটি চরম যন্ত্রণা ও শারীরবৃত্তীয় আঘাতের কারণে পরিধানকারীকে ভীতি প্রদর্শন ও ভয় দেখানোর জন্য ব্যবহার করা হত। এটি প্রায়ই স্বামী বা পরিবারের অন্যান্য সদস্যদের অনুরোধে করা হত। যন্ত্রটি ছিল লোহার কাঠামোর মধ্যে একটি লোহার মুখোশ যা মাথা ঘিরে রেখেছিল (যদিও কিছু ব্রাইডল ছিল মুখোশ যা ভোগান্তির চিত্র তুলে ধরেছিল)। প্রায়শই সংকোচ হিসাবে জিহ্বায় সূচ্যগ্র বস্তু সহ প্রায় ২ ইঞ্চি × ১ ইঞ্চি (৫.১ সেমি × ২.৫ সেমি) আকারে একটি ব্রাইডল -বিট (বা কার্ব -প্লেট) মুখের মধ্যে স্লাইড করা হত এবং জিহ্বার উপরে নীচে চাপানো হয়ত। এটি কথা বলা বন্ধ করে দেয় এবং পরিধানকারীর জন্য অনেক অপ্রীতিকর পার্শ্ব প্রতিক্রিয়া সৃষ্টি করে, যার মধ্যে মুখের অতিরিক্ত লালা ক্ষরণ হয় এবং ক্লান্তি হয়।[তথ্যসূত্র প্রয়োজন] স্কটল্যান্ডে ১৪৬৭ সালে প্রথম নথিভুক্ত করা হয়েছিল, শাস্তিদানমূলক অস্ত্রগুলি ইংল্যান্ড এবং এর উপনিবেশগুলিতেও ব্যবহৃত হয়েছিল। স্কটল্যান্ডের কার্ক-সেশনস ও বারোনি কোর্টতে বেশিরভাগ ক্ষেত্রেই নারী সীমালঙ্ঘনকারী এবং নারীদের অসভ্য, নগ্ন বা সাধারণ নিন্দামূলক বলা থেকে বিরত রাখতে বলে বিবেচিত হয়। ব্রাঙ্কিং (স্কটল্যান্ড ও ইংল্যান্ডের উত্তরে) কৌতুক বা তিরস্কারের জন্য একটি আয়না শাস্তি হিসাবে নকশা করা হয়েছিল; নিম্নবর্গের মহিলারা যাদের ভাষণকে "দাঙ্গাবাজ " বা "ঝামেলাপূর্ণ" বলে মনে করা হতো; — প্রায়ই মহিলাদের জাদুবিদ্যা — ধরনের "গসিপ বা বকাঝকা"কে বাধা দিতে ব্যবহার করা হত। ফলে অন্য একটি নাম হল 'দ্য গসিপস ব্রাইডল'। এটি অন্যান্য অপরাধের জন্য শারীরিক শাস্তি হিসাবেও ব্যবহার করা হয়েছিল, বিশেষত মহিলা কর্মঘরের বন্দীদের উপর। শাস্তি প্রাপ্ত ব্যক্তিকে অতিরিক্ত অপমানের জন্য জনসম্মুখে রাখা হয়েছিল এবং কখনও কখনও মারধরও করা হয়েছিল। শাস্তিদানমূলক অস্ত্র নতুন জগতে খুব বেশি ব্যবহার করা হয়নি, যদিও ওলাউদা ইকুইয়ানো নথিভুক্ত করেছে যে এটি সাধারণত ১৮ শতকের মাঝামাঝি ভার্জিনিয়া ক্রীতদাসদের নিয়ন্ত্রণে ব্যবহৃত হত। এস্ক্রাব আনাস্তাসিয়া ("আনাস্তাসিয়া দ্য ফিমেল স্লেভ") একজন ব্রাজিলিয়ান লোক সাধক, বলা হয় শাস্তিমূলক লোহার মুখোশ পরার কারণে মারা গিয়েছিলেন। "Dictionary of the Scots Language:: SND :: branks n1"। Dsl.ac.uk। সংগ্রহের তারিখ ২০২০-০৪-০৪।  "Definition of branks"। Free Dictionary। সংগ্রহের তারিখ ৭ আগস্ট ২০১২।  "Scolds Bridle"। National Education Network, U.K। সংগ্রহের তারিখ ৭ আগস্ট ২০১২।  "Scolds Bridle"। NEN Gallery। সংগ্রহের তারিখ ২৭ এপ্রিল ২০১৮।  Chambers, Robert (1859-1861). Domestic Annals of Scotland. Edinburgh : W & R Chambers. p. 90. Domestic annals of Scotland, from the reformation ... v.0001. - Full View | HathiTrust Digital Library | HathiTrust Digital Library। Babel.hathitrust.org। ২০১০-০৪-২৯। সংগ্রহের তারিখ ২০২০-০৪-০৪।  "Victorian workhouse punishments - the scold's bridle"। history.powys.org.uk। সংগ্রহের তারিখ ২৭ এপ্রিল ২০১৮।  "occasional hell - infernal device - Branks"। www.occasionalhell.com। সংগ্রহের তারিখ ২৭ এপ্রিল ২০১৮।
পাঁসে তু ভো কোরা, ফ্রাপে লে বালাফোঁ

পাঁসে তু ভো কোরা, ফ্রাপে লে বালাফোঁ (ফরাসি: Pincez tous vos koras, frappez les balafons; ইংরেজি ভাষায়: Everyone strum your koras, strike the balafons) সেনেগালের জাতীয় সঙ্গীত। এই গানের কথা দিয়েছেন লেওপল্ড সেদার সেঙ্গোর এবং তিনি সেনেগালের প্রথম রাষ্ট্রপতি হন। একে সুর দিয়েছেন হেরবেরট পেপার, যে কেন্দ্রীয় আফ্রিকান প্রজাতন্ত্রের জাতীয় সঙ্গীত লে রেনেসাঁ লিখেছেন। কোরা এবং নালাফোন সেনেগালের বাদ্যযন্ত্র। এইটি ১৯৬০ সালে অবলম্বন করা হয়েছিল। www.nationalanthems.info en.wikipedia.org Senegal Instrumental National Anthem MIDI
আবদুল ওয়াহহাব পীরজী

আবদুল ওয়াহহাব পীরজী (সাধারণত পীরজী হুজুর নামেই পরিচিত; ১৮৯০ – ২৯ সেপ্টেম্বর ১৯৭৬) ছিলেন একজন বাংলাদেশি দেওবন্দি ইসলামি পণ্ডিত ও আধ্যাত্মিক নেতা। তিনি জামিয়া হোসাইনিয়া আশরাফুল উলুম, বড় কাটরা মাদ্রাসার সহপ্রতিষ্ঠাতা ও প্রথম মহাপরিচালক। তিনি বহু খ্যাতিমান আলেমের উস্তাদ। আধ্যাত্মিকতায় তিনি আশরাফ আলী থানভী ও জাফর আহমদ উসমানির শিষ্য ছিলেন। আবদুল ওয়াহহাব ১৮৯০ সালে কুমিল্লা জেলার হোমনা থানার অন্তর্গত রামকৃষ্ণপুর গ্রামের এক মুসলিম পরিবারে জন্মগ্রহণ করেন। তার পিতার নাম আহসানুল্লাহ। নিজগ্রামে প্রাথমিক শিক্ষা অর্জনের পর তিনি ঢাকার মুহসিনিয়া মাদ্রাসায় ভর্তি হন। তারপর আরও উচ্চশিক্ষা লাভের উদ্দেশ্যে তিনি দারুল উলুম দেওবন্দ চলে যান। দেওবন্দে তিনি আনোয়ার শাহ কাশ্মীরির কাছে হাদিস ও আব্দুল ওয়াহেদ এলাহাবাদীর নিকট তাজবিদ শিক্ষা করেন। জাফর আহমদ উসমানিও তার শিক্ষক ছিলেন। তিনি প্রথমে আশরাফ আলী থানভীর নিকট তাসাউফের শিক্ষা নেন। তারপর জাফর আহমদ উসমানির কাছেও বায়আত গ্রহণ করেন। ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসায় তার কর্মজীবনের সূচনা হয়। ১৩৩৯ সালে তিনি জামিয়া হোসাইনিয়া আশরাফুল উলুম, বড় কাটরা মাদ্রাসা প্রতিষ্ঠা করেন। তিনি মাদ্রাসাটির প্রথম মহাপরিচালক ছিলেন। ১৯৭৬ সালের ২৯ সেপ্টেম্বর তিনি মৃত্যুবরণ করেন। তাকে আজিমপুর গোরস্থানে দাফন করা হয়। দেওবন্দি ব্যক্তিত্বের তালিকা সম্পাদনা পরিষদ (জুন ১৯৮২)। সংক্ষিপ্ত ইসলামি বিশ্বকোষ ১ম খণ্ড। শেরেবাংলা নগর, ঢাকা: ইসলামিক ফাউন্ডেশন বাংলাদেশ। পৃষ্ঠা ২৭। আইএসবিএন 954-06-022-7। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) নিজামপুরী, আশরাফ আলী (২০১৩)। দ্যা হান্ড্রেড (বাংলা মায়ের একশ কৃতিসন্তান) (১ম সংস্করণ)। হাটহাজারী, চট্টগ্রাম: সালমান প্রকাশনী। পৃষ্ঠা ১১৪। আইএসবিএন 112009250-7।  নিজামপুরী ২০১৩, পৃ. ১১৫। আমীরুল ইসলাম, মাওলানা (২০১২)। সোনার বাংলা হীরার খনি ৪৫ আউলিয়ার জীবনী। ৫০, বাংলাবাজার, ঢাকা: কোহিনূর লাইব্রেরী। পৃষ্ঠা ৮৯–৯১।  আলম, মোঃ মোরশেদ (২০১৪)। হাদিস শাস্ত্র চর্চায় বাংলাদেশের মুহাদ্দিসগণের অবদান। পিএইচডি অভিসন্দর্ভ (গবেষণাপত্র)। ইসলামিক স্টাডিজ বিভাগ, ঢাকা বিশ্ববিদ্যালয়। পৃষ্ঠা ৯৬। ৩ জুন ২০২১ তারিখে মূল থেকে আর্কাইভ করা। সংগ্রহের তারিখ ৮ জুন ২০২১।  প্রবেশদ্বার:  জীবনী
খ্রীষ্টিয়ান কমিশন ফর ডেভেলপমেন্ট ইন বাংলাদেশ

খ্রীষ্টিয়ান কমিশন ফর ডেভেলপমেন্ট ইন বাংলাদেশ বাংলাদেশের স্বাধীনতা যুদ্ধের পর ১৯৭২ সালে প্রতিষ্ঠিত একটি এনজিও সংস্থা এর পূর্বসূরি ছিল বাংলাদেশ ইকুমেনিকাল রিলিফ অ্যান্ড রিহ্যাবিলিটেশন সার্ভিসেস। সংগঠনটি স্থানীয় ইমামদের দুর্যোগ প্রস্তুতির কর্মসূচির অংশ হিসাবে শুক্রবারে দুর্যোগ প্রস্তুতি সম্পর্কে কথা বলতে বলেন। সিসিডিবির প্রধান কার্যক্রমগুলির মধ্যে রয়েছে গ্রামীণ উন্নয়ন, লোক পরিচালিত সঞ্চয় এবং ঋণ কর্মসূচি। জাতিগত অথবা আদিবাসী সম্প্রদায়ের সাথে ঐতিহ্যবাহী জন্মদাতাদের প্রশিক্ষণ, নারী উন্নয়ন কর্মসূচি এবং লিঙ্গ সচেতনতা কর্মসূচি, মানবিক ও সাংগঠনিক সম্ভাবনা বৃদ্ধি। সিসিডিবির প্রধান কার্যক্রম সমূহ হল: জাতিগত সম্প্রদায় উন্নয়ন কর্মসূচি: সনাতন জন্ম পরিচর্যা প্রশিক্ষণ কর্মসূচি: অর্থনৈতিক উন্নয়ন কর্মসূচি (ইডিপি): মহিলাদের ক্ষুদ্র ও স্থানীয় সংগঠন কর্মসূচি (ডব্লিউএসএলও): সিসিডিবি বর্তমানে ২২টি জেলায় পিপলস পার্টিসিপেটরি রুরাল ডেভেলপমেন্টের (পিপিআরডি) মাধ্যমে ঋণ প্রদান, প্রশিক্ষণ এবং কর্মসংস্থানের সুযোগ তৈরি করছে। সিসিডিবি আওতাধীন জেলা সমূহ হলো: মানিকগঞ্জ, রাজশাহী, নরসিংদী, নবাবগঞ্জ, নওগাঁ, নাটোর, পাবনা, গোপালগঞ্জ, বরিশাল, দিনাজপুর, রংপুর, বান্দরবান, রাঙ্গামাটি, ফরিদপুর, যশোর, মাগুরা, ঝিনাইদহ, খুলনা, সাতক্ষীরা, কুষ্টিয়া, নড়াইল এবং কক্সবাজার। সিসিডিবি ৩৬ টি কমিউনিটি ডেভেলপমেন্ট এলাকা, ৪৯ টি ছোট সংগঠন এবং ১৩৬,৫৯৫ টি পরিবারকে প্রয়োজনীয় সহায়তা প্রদান করেছে, যার মধ্যে ২৮,৯৪৯ জন লোকে পিপিআরডি এর মাধ্যমে সাহায্য করেছে, তাদের মধ্যে ৯,১০০ জন সম্প্রদায়ের সবচেয়ে দরিদ্র শ্রেণির লোক। শামসুল হুদা (২০১২)। "সিসিডিবি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Sushanta Adhikari, CCDB। "Christian Commission for Development in Bangladesh (CCDB)"। Interface। খণ্ড 1 নং 3। India: Financial Management Service Foundation। সংগ্রহের তারিখ ২০০৭-১২-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Sara Speicher, Building a house on sand ওয়েব্যাক মেশিনে আর্কাইভকৃত ১৪ ফেব্রুয়ারি ২০১২ তারিখে, World Council of Churches, 13 May 2002; Retrieved: 2007-12-16 Christian Commission for Development in Bangladesh (CCDB) Update ওয়েব্যাক মেশিনে আর্কাইভকৃত ২ নভেম্বর ২০০৭ তারিখে, Global Ministries; Retrieved: 2007-12-16 People's Participatory Rural Development, Bangladesh ওয়েব্যাক মেশিনে আর্কাইভকৃত ১৩ মার্চ ২০০৭ তারিখে, Church Word Service; Retrieved: 2007-12-16
জালি রেশেফ

জাইল রেশেফ (হিব্রু ভাষায়: בצלאל "צלי" רשף‎, জন্ম ২৩ জুন ১৯৫৩) একজন প্রাক্তন ইসরায়েলি রাজনীতিবিদ যিনি আগস্ট ২০০২ থেকে ফেব্রুয়ারি ২০০৩ এর মধ্যে লেবার পার্টির হয়ে নেসেট এর সদস্য হিসাবে কাজ করেন। রেশেফ জেরুজালেমের হিব্রু বিশ্ববিদ্যালয় থেকে আইন ও অর্থনীতিতে স্নাতক ডিগ্রি এবং হার্ভার্ড বিশ্ববিদ্যালয় থেকে আইন বিষয়ে স্নাতকোত্তর ডিগ্রি অর্জন করেন। এরপর তিনি আইনজীবী হিসেবে কাজ শুরু করেন। পিস নাউ এর অন্যতম প্রতিষ্ঠাতা, তিনি ১৯৯৬ সালে সংগঠনটির উপর একটি বই লেখেন যার নাম শান্তি নাও: অফিসারদের চিঠি থেকে শান্তি নাও। এর আগে ১৯৯৯ সালের নির্বাচনে তিনি ইস্রায়েল তালিকায় ৩৫তম স্থান দখল করেন যেটা শ্রমের জোট, মইমাদএবং গেশার ছিল। কিন্তু জোট শুধুমাত্র ২৬ টি আসন লাভ করে নেসেট সদস্য হতে ব্যর্থ হয়। যদিও তিনি রয়ানান কোহেনের পরিবর্তে ২১ আগস্ট ২০০২ সালে নেসেটে প্রবেশ করেন, তবে তিনি ২০০৩ সালের নির্বাচনে প্রতিদ্বন্দ্বিতা করেননি এবং তার আসন হারান। ২০০৯ সালের নির্বাচনের জন্য তিনি মেরেটজ তালিকায় নবম স্থানে ছিলেন, কিন্তু দলটি মাত্র তিনটি আসন জিতে। তিনি পাশাপাশি গেউলাহ কোহেন এ কোনো রেডিও শো এর রিসেট বাজির সহ-আয়োজক ছিলেন। তার বর্তমান বয়স ৬৭ বছর। তিনি গাজা ও পশ্চিতীরকে নিয়ে বলেন “দুই রাষ্ট্র এক ইচ্ছ” হওয়া উচিৎ। জানা যায়, পিস নাও এর "দুই রাজ্য এক ইচ্ছা" বিশাল বিক্ষোভে রেকর্ড করা চারটি সাক্ষাৎকার রয়েছে যা পশ্চিম তীর এবং গাজা উপত্যকায় পঞ্চাশ বছরের দখলকে চিহ্নিত করে এবং ফিলিস্তিনিদের সাথে শান্তি চুক্তিতে পৌঁছানোর জন্য ইসরাইল সরকারকে আহ্বান জানায়। সাক্ষাৎকার নেওয়া হয়েছে পিস নাউ-এর সহ-প্রতিষ্ঠাতা তাজালি রেশেফ, ফ্রান্সে ইসরাইলের প্রাক্তন রাষ্ট্রদূত এবং অভিজ্ঞ ইসরায়েলি কূটনীতিক ড্যানিয়েল শেক, হারেৎজের সিনিয়র কলামিস্ট চেমি শালেভ এবং পিস নাউয়ের বাহ্যিক সম্পর্কের পরিচালক আনাত বেন নুন। ৫ জুন, ২০১০ তারিখে বিক্ষোভে জাইল রেশেফ এক ভাষণে বলেন, "আমাদের অবশ্যই সরকারকে বলতে হবে: পুরো বিশ্ব আমাদের বিরুদ্ধে নয়। পুরো বিশ্ব আপনার নীতির বিরুদ্ধে। শক্তি এবং মূর্খতার নীতির বিরুদ্ধে।" তার এ সব উক্তি মধ্যপ্রাচ্যে মুসলিম সমাজে ব্যাপক সারা ফেলে। মুলত তার দৃষ্টিভঙ্গি উদার ও সাম্যের পক্ষে। তিনি পশ্চিম তীর ও গাজার সংঘাত নিরসনের জন্য সব সময় ইসরাইলী সরকারে বিরুদ্ধে কথা বলেন। We'll believe Sharon when he backs his words! ওয়েব্যাক মেশিনে আর্কাইভকৃত ১৩ সেপ্টেম্বর ২০০৪ তারিখে Peace Now, 31 May 2003 Parties and Lists ওয়েব্যাক মেশিনে আর্কাইভকৃত ২০০১-০৪-১৮ তারিখে The Jerusalem Post Meretz list ওয়েব্যাক মেশিনে আর্কাইভকৃত ১৪ সেপ্টেম্বর ২০১৪ তারিখে Israel Democracy Institute "PeaceCast: #12: Two States, One Hope – Four Voices from Peace Now's Rally"। peacenow.libsyn.com। সংগ্রহের তারিখ ২০২১-০৯-২১।
বেনাল নেভজাত আরিমান

বেনাল নেভজাত আরিমান (১৯০৩ - ১৯ জুলাই ১৯৯০) ছিলেন একজন তুর্কি কবি, লেখক ও রাজনীতিবিদ। তিনি তুরস্কের পার্লামেন্টের প্রথম ১৮ জন মহিলা সদস্যের একজন ছিলেন। বেনাল নেভজাত ১৯০৩ সালে তৎকালীন উসমানীয় সাম্রাজ্যের ইজমিরে তেভফিক নেভজাত এবং তার স্ত্রী জেমিলের ঘরে জন্মগ্রহণ করেন। তার দুই বোনর নাম এমিন মেনিজে (ওকে) এবং মুতাহারা (কেস্কিনার)। তার পিতা, একজন আইনজীবী, বিশিষ্ট স্থানীয় সাংবাদিক, কবি এবং তরুণ তুর্কিদের একজন সদস্য ছিলেন। উসমানীয় সুলতান দ্বিতীয় আব্দুল হামিদের (রাজত্বকাল ১৮৭৬-১৯০৯) প্রেস সেন্সরশিপের বিরোধিতার জন্য তিনি [[[আদানা]]]য় বন্দী ছিলেন। মুক্তির তিন মাস আগে ১৯০৫ সালের ১৭ মে কারাগারে তাকে হত্যা করা হয়। তার মৃত্যুকে আনুষ্ঠানিকভাবে আত্মহত্যা হিসেবে ঘোষণা করা হয়। উসমানীয় সরকার তার বাবার মৃত্যুর পর অফিসটি দখল করার পরে পরিবারটি আর্থিক সমস্যার সম্মুখীন হয়েছিল। তিনি উল্লেখযোগ্য শিক্ষাবিদ ইউসুফ রিজা এফেন্ডির একটি বেসরকারী প্রাথমিক বিদ্যালয় "বেত্রেকা-ই ইরফান"-এ শিক্ষাগ্রহণ করেছিলেন। তিনি ইজমিরের লিসে নটর ডেম দে সিওনে মাধ্যমিক শিক্ষা সম্পন্ন করেন। ১৯২২ সালে মুস্তফা কামাল আতাতুর্কের সুপারিশে তাকে শিক্ষার জন্য ফ্রান্সে পাঠানো হয়, কারণ তিনি ইজমিরকে গ্রিক আক্রমণ থেকে মুক্ত করেন। তিনি প্যারিস বিশ্ববিদ্যালয়ের চিঠি অনুষদে প্রবেশ করেন। প্যারিসে অধ্যয়নের সময়, তাকে তার কাকা, একজন বিশিষ্ট নবীন তুর্কি, রেফিক নেভজাত সাহায্য করেছিলেন। তিনি চার বছর পরে স্নাতক হন, এবং ১৯২৬ সালে বাড়ি ফিরে আসেন। বেনাল নেভজাত ১৯৩৪ সালের পদবি আইন প্রণয়নের পর "ইস্টার" উপাধি গ্রহণ করেন। ১৯৩৬ সালে তিনি সিঙ্গার কর্পোরেশনের তুর্কি প্রতিনিধিত্বের জেনারেল ম্যানেজার নেশেত আরিমানকে বিয়ে করেন। তিনি তাদের কন্যা ইশতার (গুরাল্প) এর জন্ম দেন। বেনাল নেভজাত ইস্টার আরিমান ১৯৯০ সালে ১৯ জুলাই মারা যান। তেশভিকিয় মসজিদে ধর্মীয় অনুষ্ঠানের পরে তাকে জিন্দিরলিকুয়ু কবরস্থানে দাফন করা হয়েছিল। একজন সদস্য হিসেবে বেনাল নেভজাত তুর্কি রেড ক্রিসেন্ট (উসমানীয় তুর্কি: Hilal-i Ahmer বা বর্তমান তুর্কি: Kızılay), সোসাইটি ফর দ্য প্রোটেকশন অফ চিলড্রেন (উসমানীয় তুর্কি: Himaye-i Etfal বা বর্তমান তুর্কি: Çocuk Esirgeme Kurumu), এসোসিয়েশন ফর টিউবারকিউলোসিস কন্ট্রোল (উসমানীয় তুর্কি: Verem Mücadele Cemiyeti বা বর্তমান তুর্কি: Verem Savaş Derneği) এবং স্যুপ রান্নাঘরে কাজ করেছেন। ইজমিরের কোনক পৌরসভার তুরকান সায়লান সাংস্কৃতিক কেন্দ্রের ৭ম তলায় একটি পারফরমেন্স হলের নাম "বেনাল নেভাত হল"। তার নামানুসারে এই নামকরণ করা হয়। উদ্ধৃতি ত্রুটি: <references>-এ সংজ্ঞায়িত "h1" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "h2" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "au" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "c1" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "as" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "m1" নামসহ <ref> ট্যাগ পূর্ববর্তী লেখায় ব্যবহৃত হয়নি।